| ***Mirtis palauks*** |
| --- |
|  |
|  |
| Pavadinimas | No Time to Die |
| Kilmės šalis | Jungtinė Karalystė Jungtinė Karalystė JAV |
| Režisierius | Cary Joji Fukunaga |
| Prodiuseris (-iai) | Michael G. Wilson  Barbara Broccoli |
| Scenaristas (-ai) | Neal PurvisRobert WadeCary Joji FukunagaPhoebe Waller-Bridge |
| Kompozitorius | Hans Zimmer |
| Vaidina | Daniel Craig  Rami Malek  Lea Seydoux  Lashana LynchBen WishawNaomie HarrisChristoph WaltzRalph FiennesAna de Armas |
| Metai | 2021 |
| Žanras | nuotykių |
| Trukmė | 163 min. |
| Kalba | anglų |
| Biudžetas | 250–301 mln. JAV dol. |
| Pajamos | 734,4 mln. JAV dol. |
| **IMDb įrašas** |

**Mirtis palauks** (angl. *No Time to Die*) – dvidešimt penktasis filmas apie agentą 007 Džeimsą Bondą, pasirodęs ekranuose 2021 m. pabaigoje. Pagrindinį vaidmenį atliekantis Daniel Craig įkūnija Bondą penktą ir paskutinį kartą, o pats filmas užbaigia istoriją, kuri prasidėjo 2006 m. filmu „Kazino „Royale"".

Filmas didele dalimi tęsia juostos „Spektras" istoriją, joje taip pat veikia daugelis tų pačių herojų. Aktorė Lea Seydoux yra pirmoji, kuri atlieka pagrindinį moters vaidmenį antrame iš eilės Bondo serijos filme.

Interneto svetainėje „Rotten Tomatoes" juosta vertinama 84 % teigiamų atsiliepimų.

Istorija
--------

Paruošiamieji filmo darbai prasidėjo 2016 m. kuomet prodiuseriai Barbara Broccoli ir Michael G. Wilson nusamdė scenaristus Neal Purvis ir Robert Wade, dirbusius kiekviename filme nuo pat 1999 m. „Viso pasaulio negana". Po to, kai Sam Mendes, režisavęs 2 paskutinius filmus, pareiškė neketinantis vėl imtis šio darbo, buvo svarstomos įvairios kandidatūros, kol 2018 m. buvo patvirtinta Danny Boyle kandidatūra. Šis pasamdė scenaristą John Hodge, kuris ėmėsi perrašinėti Purviso ir Wade scenarijų. Buvo planuojama filmavimo darbus pradėti 2018 m. gruodį, tačiau rugpjūčio mėnesį tiek Boyle, tiek Hodge paliko projektą dėl įvairių nesutarimų.

Naujuoju režisieriumi tapo Cary Joji Fukunaga – pirmasis amerikietis režisierius Bondo serijoje, kuriam taip pat buvo suteikta visiška laisvė koreguoti scenarijų. Purvis ir Wade vėl grįžo į komandą, taip pat prie jų prisijungė scenaristas Paul Haggis, jau kūręs jį filmams „Kazino „Royale"" bei „Paguodos kvantas", vėliau – ir Scott Z. Burns. Danielio Craigo pageidavimu, scenarijaus dialogams taisyti buvo pasamdyta Phoebe Waller-Bridge, kuri tapo vos antra moterimi, rašiusia Bondo filmų scenarijus (pirmoji buvo Johanna Harwood, dirbusi prie pirmųjų dviejų Bondo filmų 1962 ir 1963 m.).

Aktorė Ana de Armas gavo vaidmenį filme po to, kai susipažino su Danieliu Craigu kuriant juostą „Ištraukti peiliai".

Filmavimo darbai buvo vykdomi Pinewood studijoje, Londone, taip pat Norvegijoje, Italijoje, Jamaikoje ir Farerų salose.

Pagrindiniai filmavimo darbai vyko 2019 m. balandžio – spalio mėnesiais. Dėl Covid-19 pandemijos filmo premjera buvo nukelta metams ir galiausiai įvyko 2021 m. rugsėjo 28 d. Royal Albert Hall Londone.

Muzika
------

Muziką filmui sukūrė kompozitorius Hans Zimmer. Pagrindinę filmo dainą „No Time to Die" įrašė atlikėja Billie Eilish, kurią ji parašė kartu su broliu Finneas O‘Connell. Eilish yra jauniausia kada nors Bondo filmo titulinę dainą įrašiusi atikėja (tuo metu jai buvo 18 metų).

Filme taip pat skamba dvi kompozicijos iš 1969 m. juostos „Jos Didenybės slaptojoje tarnyboje", viena kurių – Louis Armstrong „We Have All the Time in the World".

Siužetas
--------

DĖMESIO: *toliau atskleidžiamos kūrinio detalės*

Pasitraukęs iš tarnybos, Džeimsas Bondas leidžia dienas Materoje su mylimąja Madlena Svon, tačiau juos abu seka praeities šmėklos: Bondas negali pamiršti kažkada mylėtos Verper Lind, o Madleną kankina prisiminimai apie vyrą su kauke, kuris vaikystėje nužudė jos motiną, tačiau pačios pasigailėjo. „Spektro" smogikai surengia Bondui pasalą, kai šis lanko Vesper kapą, tačiau jam pavyksta išsigelbėti. Įsitikinęs, kad tai Madlena atvedė nusikaltėlius, Bondas ją palieka.

Praeina 5 metai. Slaptosios tarnybos MI6 mokslininkas Valdo Obručevas pagrobiamas kartu su nauju genetiniu ginklu „Herakliu", kuriuo galima nužudyti konkretų žmogų, tačiau jis visiškai nepavojingas kitiems. Bondas tuo metu atostogauja Jamaikoje, kur jį randa senas draugas, CŽA agentas Feliksas Leiteris kartu su kolega Loganu Ešu. Bondas atsisako jam padėti, kaip ir atsiųstai MI6 Agentei Nomei, kuri po jo pasitraukimo yra naujasis agentas 007. Galiausiai jis ima bendradarbiauti su Leiteriu ir vyksta į Kubą, kur bando susekti Obručevą. Čia mokslininkas išslysta jam iš rankų, Leiteris žūva, o Ešas pasirodo esąs išdavikas. Vis tik Bondas sužino, kad yra kažkokia organizacija, kuri naikina „Spektro" agentus.

Bondas grįžta į Londoną, kur toliau dirba kartu su Nome. Kalėjime laikomas „Spektro" vadeiva Blofeldas yra svarbiausias taikinys, tačiau jį gali prakalbinti tik Svon. Pastarąją aplanko Safinas – vyras su kauke, kažkada nužudęs jos motiną ir dabar trokštantis keršto Blofeldui. Jis priverčia Madleną pasinaudoti kvepalais su nanobotais – technologija, kuri mirtina tik tam tikram žmogui. Kai koridoriuje Bondas ir Madlena susitinka, jis per prisilietimą taip pat gauna nanobotus, o paskui šiuos „perduoda" Blofeldui. Vis tik pastarasis spėja papasakoti Bondui, kad Madlena jo niekada neišdavė.

Bondas vyksta į Norvegiją, kur miškuose randa besislapstančią Svon su judviejų dukrele Matilda. Jie tampa Safino žmonių taikiniu ir Madlena su Matilda pagrobiamos. Bondas kartu su Nome vyksta į salą, kur Antrojo pasaulinio karo laikų bazėje Safinas su Obručevu yra įkūrę „Heraklio" gamybos fabriką ir ketina naują technologiją pardavinėti įvairioms pasaulio šalims. Bondas išgelbsti Madleną ir Matildą, kurias Nomė išgabena iš salos, tačiau pats užkrečiamas nanobotais, kurie gali nužudyti jas abi. Norėdamas jas apsaugoti, Bondas lieka saloje, kur sulaukia paties iššauktų raketų smūgio.

Filmo pabaigoje Madlena važiuoja automobiliu su Matilda ir pradeda jai pasakoti istoriją apie vyrą vardu Džeimsas Bondas.

Pagrindiniai aktoriai
---------------------

*Aktorius – vaidmuo*
* Daniel Craig – slaptasis britų agentas 007 Džeimsas Bondas
* Lea Seydoux – daktarė Madeleine Swann, buvusi nusikaltėlių organizacijos „Spektras" nario duktė ir Bondo mylimoji, auginanti jo dukterį Matildą
* Rami Malek – Lyutsifer Safin, nusikaltėlių grupuotės, kuri keršija Spektrui bei kuria naują genetinį ginklą, vadovas. Kažkada jis nužudė Madeleine Swann motiną, tačiau ją pačią paliko gyvą
* Lashana Lynch – Nomė, naujoji MI6 agentė, kuri po Bondo pasitraukimo iš tarnybos gauna jo numerį 007
* Ben Wishaw – Q
* Jeffrey Wright – Felix Leiter, CŽA agentas ir Bondo draugas, kuriam padėti šis grįžta į aktyvią tarnybą
* Christoph Waltz – Ernst Stavro Blofeld, Spektro vadovas, sėdintis kalėjime, tačiau sugebantis ir toliau vadovauti organizacijai
* Ralph Fiennes – M, Gareth Mallory, MI6 tarnybos vadovas
* Ana de Armas – Paloma, CŽA agentė, padedanti Bondui misijoje Kuboje
* David Dencik – Valdo Obručev, mokslininkas, kurio dingimo aplinkybes tiria Bondas
* Billy Magnussen – Logan Ash, CŽA agentas ir Leiterio kolega, tačiau iš tiesų dirbantis Safinui

Šaltiniai
---------

1. ↑  Ellis-Petersen, Hannah (16 August 2017). „Daniel Craig confirms he will play James Bond again". *The Guardian*. ISSN 0261-3077. Suarchyvuotas originalas 20 November 2017. Nuoroda tikrinta 18 November 2017.  Nežinomas parametras `|url-status=` ignored (pagalba)
2. ↑  Colbert, Source: The Late Show with Stephen (16 August 2017). „Daniel Craig confirms he will return as James Bond – video". *The Guardian*. ISSN 0261-3077. Suarchyvuotas originalas 20 November 2017. Nuoroda tikrinta 18 November 2017.  Nežinomas parametras `|url-status=` ignored (pagalba)
3. ↑  „No Time to Die". *rottentomatoes.com*. Nuoroda tikrinta 2021-11-23.
4. ↑  Siegel, Tatiana (22 September 2021). „No Time to Lose: Hollywood Pins Its Hopes on Bond Director Cary Fukunaga". *The Hollywood Reporter*. Suarchyvuotas originalas 11 October 2021. Nuoroda tikrinta 12 October 2021.
5. ↑  Barraclough, Leo (10 March 2017). „James Bond: Neal Purvis, Robert Wade Approached to Write Next 007 Movie (Report)". *Variety*. Suarchyvuotas originalas 30 April 2019. Nuoroda tikrinta 18 April 2019.  Nežinomas parametras `|url-status=` ignored (pagalba)
6. ↑  Gilbey, Ryan (12 November 2021). „Goldfingers: meet the writers of every James Bond film this century". *The Guardian*. Nuoroda tikrinta 12 November 2021.
7. ↑  Savage, Mark (14 January 2020). „Billie Eilish to sing the new James Bond theme". *BBC News*. Suarchyvuotas originalas 14 January 2020. Nuoroda tikrinta 14 January 2020.  Nežinomas parametras `|url-status=` ignored (pagalba)
8. ↑  Snapes, Laura (14 January 2020). „James Bond: Billie Eilish to provide No Time to Die theme". *The Guardian*. ISSN 0261-3077. Suarchyvuotas originalas 14 January 2020. Nuoroda tikrinta 14 January 2020.  Nežinomas parametras `|url-status=` ignored (pagalba)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |